open-index/open-wikipedia-markdown huggingface dataset:
Karboksilna kiselina

mini|Strukturna formula karboksilne kiseline.
mini|Štapićasti model karboksilne kiseline.
mini|Kalotni model karboksilne kiseline.
**Karboksilne kiseline** su organske kiseline opće formule R-COOH, pri čemu je R- ugljikovodični lanac, a -COOH karboksilna grupa karakteristična za sve karboksilne kiseline.

Karboksilne kiseline mogu biti mono-, di- i poli-karboksilne kiseline, zavisno od broja -COOH grupa. Dijele se na: zasićene, nezasićene i aromatske. Karboksilne kiseline su općenito slabe kiseline iako imaju oštar i neugodan miris.

## Nomenklatura karboksilnih kiselina 
Karboksilne kiseline se imenuju tako da se ispred nastavka *-ska kiselina* doda ime alkana ovisno o broju ugljikovih atoma. Tako će naprimjer, kiselina s tri C atoma po alkanu propanu biti imenovana *propanska kiselina* iako je njeno puno češće korišteno ime *propionska* ili mliječna kiselina (jer je nalazimo u mlijeku).

## Najpoznatije karboksilne kiseline 
Karboksilnih kiselina ima mnogo vrsta. Najjednostavniji niz karboksilnih kiselina gradi se prema homolognom nizu alkana. Kao primjer, prve četiri (po broju atoma ugljika) su:
* 1C - metanska kiselina (mravlja kiselina) sažeta strukturna formula (ssf): HCOOH, nalazi se kod mrava.
* 2C - etanska kiselina (acetatna, sirćetna kiselina) ssf: CH3COOH, nalazi se u sirćetu.
* 3C - propanska kiselina (propionska ili mliječna kiselina) ssf: CH3CH2COOH, nalazi se u mlijeku.
* 4C - butanska kiselina (maslačna kiselina) ssf: CH3CH2CH2COOH, nalazi se u užeglom maslacu ili ljudskom znoju.

Isto vrijedi i za izomere. Naprimjer, iz izobutana se gradi odgovarajuća izobutanska kiselina.

```
CH3-CH-CH3      CH3-CH-CH3           
     |      ->      |                       
    CH3             COOH
izobutan     izobutanska kiselina
```

Pri tome treba imati u vidu da je struktura karboksilne grupe -COOH u stvari:

```
-C=O
 |
 OH
```

Iznad deset ugljikovih atoma javljaju se takozvane masne kiseline. To su organske, karboksilne kiseline koje imaju veći broj ugljikovih atoma od običnih karboksilnih kiselina. Takve su kiseline masnog opipa i čvrstog agregatnog stanja.

## Reference 
Kategorija:Karboksilne kiseline
Kategorija:Kiseline
Heroji (serija)

***Heroes*** je američka dramska naučno-fantastična televizijska serija o superherojima autora Tima Kringa, koja je imala premijeru na NBC-u 25. septembra 2006.
Serija govori o običnim pojedincima koji otkriju da posjeduju nadljudske sposobnosti. Također prati kako se ti isti pojedinci prilagođavaju promjenama koje te sposobnosti donose i njihove uloge u sprečavanju katastrofa i spašavanju čovječanstva. Radnja serije oponaša estetski stil i tok radnje američkih stripova.

Seriju je producirao Universal Media Studios u saradnji s Tailwind Productionsom,, a snimala se prvenstveno u Los Angelesu. Izvršni producenti bili su Allan Arkush, Dennis Hammer, Greg Beeman i Tim Kring. Incidentalnu muziku komponirale su Wendy Melvoin i Lisa Coleman.

## Sinopsis 
### Sezona 1 
### Sezona 2 
### Sezona 3 
## Uloge i likovi 
mini|350px|Likovi u seriji

## Produkcija 
## Muzika i soundtrackovi 
## Reference 
## Vanjski linkovi 
; Službene stranice
* *Heroes* on NBC - Zvanična NBC stranica za *Heroje* u SAD
* *9th Wonders!* - Semi-official site from *Heroes* creator Tim Kring
* The Beeman Blog - Official weblog of Producer Greg Beeman
* Heroes Evolutions

; Ostale stranice
* 
* Heroes Wiki 

*
Kategorija:Serije mreže NBC
Kategorija:Američke naučnofantastične serije iz 2000-tih
Kategorija:Američke TV-serije sa početkom prikazivanja 2006.
Kategorija:TV-emisije na engleskom jeziku
Kategorija:Američke TV-serije iz 2000-tih
Mg (čvor)

* .mg - internet domen za Madagaskar
* Mg - hemijski simbol za magnezijum
* mg - oznaka za miligram (hiljaditi dio grama)
Javier Pérez de Cuéllar

**Javier Pérez de Cuéllar Guerra** bio je peruanski političar i diplomat. Bivši je generalni sekretar UN-a od 1982. do 1991.

## Biografija 
Pérez de Cuéllar stupio je u peruansko Ministarstvo vanjskih poslova 1940, a u diplomatsku službu 1944, služeći poslije kao sekretar peruanske ambasade u Francuskoj, Velikoj Britaniji, Boliviji i Brazilu. Kasnije je služio kao ambasador Perua u Švicarskoj, Sovjetskom Savezu, Poljskoj i Venecueli.

Bio je član peruanske delegacije na prvoj sjednici Generalne skupštine UN-a i član delegacija od 25. do 30. zasjedanja Generalne skupštine. Godine 1971. imenovan je stalnim predstavnikom Perua u Ujedinjenim nacijama i predvodio je delegacije svoje zemlje na svim sjednicama do 1975.

Godine 1973. i 1974. predstavljao je svoju zemlju u Vijeću sigurnosti, služeći kao predsjednik Vijeća sigurnosti tokom događaja na Kipru. Dana 18. septembra imenovan je specijalnim predstavnikom generalnog sekretara na Kipru i to mjesto držao je do decembra 1977, kada se vratio u službu vanjskih poslova Perua.

Dana 27. februara 1979. imenovan je podsekretarom Generalnog sekretarijata za specijalna politička pitanja. Od aprila 1981, dok je još držao to mjesto, djelovao je kao lični predstavnik generalnog sekretara tokom rata u Afganistanu. U tom svojstvu posjetio je Pakistan i Afganistan u aprilu i augustu te godine da bi nastavio pregovore koje je počeo generalni sekretar nekoliko mjeseci ranije.

Dana 31. decembra 1981. naslijedio je Kurta Waldheima na mjestu generalnog sekretara UN-a i ponovo je izabran u oktobru 1986. Tokom tih mandata posredovao je između Velike Britanije i Argentine povodom Folklendskog rata i promovirao je napore Kontradorske grupe da bi bio uspostavljen mir u Srednjoj Americi. Također je posredovao u pregovorima o nezavisnosti Namibije, u vezi sa sukobima u Zapadnoj Sahari između Maroka i fronta Polisario i pitanjem Kipra. Njegov drugi mandat okončan je 1992.

Godine 2004. postavljen je za ambasadora u Francuskoj.

Preminuo je u rodnoj Limi 4. marta 2020, napunivši 100 godina.

## Reference 
## Vanjski linkovi 
* Zvanična biografija na sajtu UN-a 

Kategorija:Rođeni 1920.
Kategorija:Umrli 2020.
Kategorija:Biografije, Lima
Kategorija:Peruanski diplomati
Kategorija:Peruanski političari
Kategorija:Stogodišnjaci
Kategorija:Generalni sekretari Ujedinjenih nacija
Dan planete Zemlje

mini|desno|300px|Nezvanična zastava dana Zemlje
**Dan planete Zemlje** ili **Dan Zemlje** () obilježava se 22. aprila u više od 150 zemalja širom svijeta. Namjera je da ljude širom svijeta podsjeti u kakvom je stanju priroda planete na kojoj žive, kao i da se stanovništvu ukaže na probleme ekosistema, na zagađenje naseljenih mjesta i na to kako poboljšati kvalitet životne sredine.

## 22. april 
U januaru 1970. američki senator i ekološki aktivista Gaylord Nelson odlučuje da se nacionalna obuka o životnoj sredini zove Dan Zemlje i da se održava 22. aprila. U dobu političkog aktivizma i studentskih protesta Dan Zemlje privlači mnoge reportere koji o tome izvještavaju. Senator Nelson prepušta organizaciju studentima i izabira Denis Hayesa za koordinatora. Mnogi građani se priključuju i Dan Zemlje kao „praznik“ postaje veoma uspješan u Sjedinjenim Američkim Državama.

Uz to senator Nelson proklamira 1971. treću sedmicu u aprilu kao „Sedmicu Zemlje“, koja postaje nacionalni događaj. U sjenci Dana Zemlje 1971. američki kongres usvaja većinu zakona za zaštitu životne sredine.

Dan planete Zemlje službeno se obilježava od 1992. godine kada je tokom Konferencije UN-a o okolišu i razvoju u Rio de Janeiru na kojoj je učestvovao veliki broj predstavnika vlada i nevladinih organizacija usklađen dalekosežni program za promociju održivog razvoja.

Na prijedlog bolivijske vlade 2009. godine Opća skupština Ujedi­njenih naroda je 22. april proglasila međunarodnim Danom planete Zemlje.

„*Neka budu samo mirni i veseli Dani Zemlje u budućnosti za naš lijepi svemirski brod Zemlja koji nastavlja da se okreće i kruži u hladnom svemiru sa njegovim toplim i lomljivim tovarom vedrog života.*“—Sekretar Ujedinjenih Nacija, U Thant 21. mart 1971.

## Također pogledajte 
* Sat za planetu Zemlju

## Reference 
## 1969. Santa Barbara eksplozija platforme 
Dana 28. januara 1969. godine, bušotina nazvana Platforma A, izbušena od strane Union Oil-a, 6 milja (10&nbsp;km) od obale Santa Barbare, Kalifornija, je eksplodirala . Prosuto je više od 3 miliona galona (11 miliona litara) nafte, koja je ubila više od 10.000 morskih ptica, delfina, foka i morskih lavova. Kao reakcija na ovu katastrofu, aktivisti su mobilisani da kreiraju ekološke propise, ekološko obrazovanje i Dan planete Zemlje. Među zagovornicima Dana planete Zemlje bili su ljudi na prvim linijama borbe protiv ove katastrofe, Selma Rubin, Marc McGinnes i Bud Bottoms, osnivač Get Oil Out. Denis Hayes, organizator prvog Dana planete Zemlje, rekao je da je senator Gaylord Nelson, iz Wisconsina, bio inspirisan da stvori Dan planete Zemlje nakon što je iz aviona vidio naftnu mrlju, veličine 800 kvadratnih milja (2,100&nbsp;km kvadratnih), u kanalu Santa Barbara.

Kategorija:Međunarodni praznici
Kategorija:Praznici u aprilu
Kategorija:Praznici Ujedinjenih nacija
Kurt Waldheim

**Kurt Waldheim** (Sankt Andrä-Wördern, 21. decembar 1918 – Beč, 14. juni 2007) bio je austrijski diplomat i političar.

## Biografija 
U Beču je završio Diplomatsko-konzularnu akademiju. Bio je doktor pravnih nauka. Član je austrijskih delegacija na međunarodnum pregovorima u Parizu, Londonu i Moskvi. Poslije je bio poslanik u parlamentu, a zatim ambasador Austrije u Kanadi. Ministar vanjskih poslova Austrije je od 1968. do 1972.

Bio je četvrti generalni sekretar Ujedinjenih nacija od 1972. do 1981. i šesti predsjednik Austrije od 1986. do 1992.Dok se kandidovao za ovu funkciju na izborima 1986, otkriće njegove službe u Grčkoj i Jugoslaviji tokom Drugog svjetskog rata, te njegovog znanja o nacističkim zločinima kao obavještajnog oficira u nacističkom Wehrmachtu, izazvalo je međunarodnu kontroverzu.Jugoslavenska državna komisija proglasila ga je ratnim zločincem. Waldheim je kao obaveštajni oficir bio član štaba generala Alexandra Löhra, zapovjednika njemačke armije koja je pokrivala jugoistok Evrope. Učestvovao je u borbama na Kozari u ljeto 1942. Waldheima je zbog zasluga u bici na Kozari odlikovao hrvatski poglavnik Ante Pavelić. Predsjednik Jugoslavije Josip Broz Tito, odlikovao je Waldheima jednim od najviših jugoslovenskih odlikovanja, ne znajući detalje njegove prethodne vojne službe.

Waldheim je negirao da je znao da se u Bosni događaju ratni zločini na vrhuncu bitaka između nacista i Titovih partizana 1943. Prema Eliju Rosenbaumu, Waldheim je 1944. pregledao i odobrio paket antisemitskih propagandnih letaka koji su trebali biti bačeni iza sovjetskih linija, od kojih je jedan završavao: "Dosta jevrejskog rata, ubijte Jevreje, dođite."

Washington i London stavili su ga na listu osoba kojima je zabranjen ulazak u SAD i Veliku Britaniju. Ta odluka nikad nije promjenjena. Umro je u Beču 14. juna 2007. nakon što mu je otkazalo srce.

## Reference 
## Vanjski linkovi 
* Zvanična biografija 

Kategorija:Rođeni 1918.
Kategorija:Umrli 2007.
Kategorija:Austrijski političari
Kategorija:Austrijski predsjednici
Kategorija:Članovi SA
Kategorija:Generalni sekretari Ujedinjenih nacija
Milan Obrenović

* Milan Obrenović (vojvoda), (?–1810)
* Milan Obrenović (knez), (1819–1839)
* Milan Obrenović (kralj), (1854–1901)
Ban Ki-moon

*Ban Ki-moon** (kor. ***반기문''''', rođen 13. juna 1944), južnokorejski diplomat, bivši je generalni sekretar UN-a. Na Generalnoj skupštini Ujedinjenih nacija, 13. oktobra 2006., izabran je za generalnog sekretara, a na tu dužnost stupio je 1. januara sljedeće godine, kao osmi generalni sekretar UN-a od osnivanja 1945. godine i drugi generalni sekretar sa područja Azije, nakon U Thanta (1961–1971) iz Burme, današnjeg Mjanmara.

## Biografija
Ban je diplomirao na odsjeku za međunarodne odnose seoulskog univerziteta, a magistrirao 1985. iz područja javne uprave na Harvardskom univerzitetu. Tečno govori engleski i francuski.

Kao karijerni diplomat prethodno je djelovao u New Delhiju, u južnokorejskom poslanstvu u Ujedinjenim nacijama i u Washingtonu, te kao ambasador svoje zemlje u Austriji.

Kao ministar vanjskih poslova od 2004., Ban je imao važnu ulogu u pregovorima šest zemalja kojima se nastojalo obuzdati sjevernokorejske ambicije u nuklearnom naoružavanju.

Od februara 2006. i službeno je bio u utrci za mjesto generalnog sekretara Ujedinjenih nacija, a 13. oktobra iste godine na tu su ga dužnost jednoglasno izabrale 192 članice Generalne skupštine UN-a. 14. decembra 2006. Ban je pred Generalnom skupštinom položio zakletvu na svoju dužnost.

## Vanjski linkovi
*Zvanična biografija na stranici UN-a 

Kategorija:Rođeni 1944.
Kategorija:Živi ljudi
Kategorija:Južnokorejski političari
Kategorija:Generalni sekretari Ujedinjenih nacija
Kategorija:Biografije, Eumseong
Generalni sekretar Ujedinjenih nacija

**Generalni sekretar Ujedinjenih nacija** (**UNSG** ili **SG**) glavni je administrativni službenik Ujedinjenih nacija i šef Sekretarijata Ujedinjenih nacija, jednog od šest glavnih organa Ujedinjenih nacija.

Uloga generalnog sekretara i Sekretarijata utvrđena je poglavljem XV (članovi 97 do 101) Povelje Ujedinjenih nacija. Međutim, kvalifikacije ureda, postupak odabira i mandata mogu se tumačiti i uspostavljeni su prema običaju.

## Uloga
Funkcija generalnog sekretara je u Povelji opisana kao "glavni administrativni službenik" organizacije. Neki su s početka smatrali da bi uloga generalnog sekretara trebala biti čisto administrativna. Prvi je norvežanin Trygve Lie koji je tvrdio da je njegova uloga da govori i djeluje kao lider i posrednik. Od tada svaki generalni sekretar raspravlja o globalnim temama i problemima u ime organizacije i koristi svoj položaj kako bi posredovao u sporovima. Ovo je u skladu sa originalnom vizijom predsjednika SAD-a Franklina D. Roosvelta, koji je imao sličnu ulogu prije nastanka UN-a i koji je imao veliki uticaj na njeno formiranje, da organizaciju treba predvoditi "svjetski posrednik".

## Spisak generalnih sekretara
mini|600px|centar|Mapa koja pokazuje koje su nacije imale državljanina koji je bio generalni sekretar Ujedinjenih nacija.

## Reference
## Vanjski linkovi
*Zvanična stranica generalnog sekretara UN-a

Kategorija:Ujedinjene nacije
Kategorija:Generalni sekretari Ujedinjenih nacija
Ženevsko jezero

**Ženevsko jezero** (fr. *Lac Léman* ili *Lac de Genève*; njem. *Genfersee*) je jezero u Švicarskoj (60%) i Francuskoj (40%). Ono je poslije Balatonskog jezera, koje se nalazi u Mađarskoj, najveće jezero u srednjoj Evropi. Njegova površina iznosi 582&nbsp;km2 (od čega 348&nbsp;km2 pripadaju Švicarskoj, a 234&nbsp;km2 Francuskoj). Njegova maksimalna dubina iznosi 310 m.

Na kraju jezera kod Ženeve, počinje rijeka Rona koja se uliva u Sredozemno more.

## Reference 
Kategorija:Jezera u Francuskoj
Kategorija:Jezera u Švicarskoj
Boutros Boutros-Ghali

**Boutros Boutros-Ghali** (arapski: ***بطرس بطرس غالي***; koptski: *Ⲡⲉⲧⲣⲟⲥ Ⲡⲉⲧⲣⲟⲥ-Ⲅⲁⲗⲓ*; fon. *Butros Butros Gali*); Kairo, 14. novembar 1922 - 16. februar 2016), egipatski diplomat.

## Biografija 
Bio je profesor međunarodnog prava na Univerzitetu u Kairu. Autor je mnogobrojnih naučnih radova. Biran je na mnoge položaje u egipatskoj administraciji, a bio je i ministar vanjskih poslova, sve do izbora za generalnog sekretara UN-a. Bio je šesti po redu generalni sekretar Ujedinjenih nacija od 1. januara 1992. do 31. decembra 1996.

## Reference 
## Vanjski linkovi 
* https://www.britannica.com/biography/Boutros-Boutros-Ghali

* Zvanična biografija na stranici UN-a 

Kategorija:Egipatski političari
Kategorija:Biografije, Kairo
Kategorija:Rođeni 1922.
Kategorija:Umrli 2016.
Kategorija:Generalni sekretari Ujedinjenih nacija
Aleksandar Karađorđević (knez)

**Aleksandar Karađorđević** (ćirilica: Александар Карађорђевић; 11. oktobar 1806. - 3. maj 1885.) je bio knez Srbije od 1842. do 1858. i sin vođe Prvog srpskog ustanka Karađorđa. Poslije propasti Prvog srpskog ustanka, Aleksandar je sa ocem napustio Srbiju. Vratio se 1839. kada je postao ađutant kneza Mihaila Obrenovića. Na prijestolje su ga doveli ustavobranitelji poslije svrgavanja kneza Mihaila Obrenovića. Njegovu vladavinu je obilježio uticaj ustavobranitelja, po čemu se cijeli ovaj period naziva režim ustavobranitelja. Tokom ovog perioda pokrenute su ozbiljne reforme i modernizacija zemlje.

## Rani život 
Bio je sin Đorđa Petrovića Karađorđa i Jelene Jovanović. Rođen je u Topoli 11. oktobra 1806. Oženio se 1830. Persidom Nenadović, kćerkom vojvode Jevrema Nenadovića. Imali su devetoro djece, od kojih su tri sina - Aleksij, Svetozar i Andrej - umrli u djetinjstvu.

Nakon uvođenja turskog ustava u Srbiju, te abdikacije kneževa Miloša Obrenovića i Mihaila Obrenovića 1842, Aleksandar je došao na vlast. Ispravnost njegovog izbora osporile su Rusija i Osmansko Carstvo, tražeći da se glasanje ponovi. Glasanje je ponovljeno i gotovo svi poslanici su izabrali ponovo Aleksandra.

Aleksandar se prihvatio teške dužnosti, ali je bio čovjek sa velikim iskustvom i duboko upućen u međunarodnu politiku. Imao je snažnu podršku takozvanih "ustavobranitelja". Tako su nazvani jer su se zalagali za duboko poštovanje ustava, koji su za Srbiju napravile Rusija i Osmansko Carstvo.

Za vrijeme vladavine kneza Aleksandra napravljene su brojne reforme. Zaostala Srbija je modernizovana po evropskim standardima; doneseni su zakoni o građanskoj imovini, izgrađena je sudska mreža i škole. U ovo doba formirana je i prva srpska stajaća vojska, koja postaje važan elemenat u državi. Aleksandar je došao u veliki sukob sa članovima Sovjeta, pa je protjeran 1858. Na prijestolje Srbije, po drugi put, dolazi Mihailo Obrenović.

Aleksandar je umro u Temišvaru, 3. maja 1885.

## Literatura
* 
* 
* 
* 
* 
* 
* 

## Vanjski linkovi
* Suočavanje s modernizacijskim izazovom: britanski infrastrukturni projekti na Balkanu 1851-1852 i Srbija (Mr Momir Samardžić, str. 255-278 (2011)
* Sudar čelika i ognja: Sukob oko Krima - pre 160 godina (Politikin zabavnik br. 3245, Čedomir Antić, 2014.)
* Povodom stopedesetogošnjice Svetoandrejske skupštine - Jedan neobeležen jubilej (NSPM, Mirolslav Svirčević, 30.07.2009.)
* [Svetoandrejska skupština u izveštajima engleskih diplomatskih predstavnika u Beogradu (Balkanološki institut, Ljubodrag P. Ristić, 1991)](http://www.balcanica.rs/balcanica/uploaded/balcanica/balkanika%2022/Balcanica%20XXII%20(1991)%2009%20Lj%20Ristic.pdf) 

Kategorija:Srpski vladari
Kategorija:Rođeni 1806.
Kategorija:Umrli 1885.
Kategorija:Biografije, Topola
Kategorija:Karađorđevići
Kategorija:Kneževina Srbija
Shania Twain

**Shania Twain** (Windsor, Kanada, 28. august 1965.) je popularna kanadska country i pop pjevačica. Rođena je kao *Eilleen Regina Edwards*.

Shania Twain je objavila 35 singlova i 4 studijska albuma, dva albuma sa hitovima i jedan soundtrack. Ukupno je prodala 85 miliona albuma širom svijeta.

Shania Twain je udata za muzičkog producenta Roberta Langea sa kojim ima sina ''Eja D'Angelo'' (rođ. 2001). Danas žive na ženevskom jezeru u Švicarskoj.

U jednom televizijskom intervjuu 2007. godine, Shania Twain je najavila da sa svojim mužem radi na pjesmama za novi album koji će se na tržištu najranije pojaviti 2008. godine.

## Diskografija 
* Shania Twain (1993)
* The Woman in Me (1995)
* Come on Over (1997)
* The Complete Limelight Sessions (2001)
* Up! (2002)
* Greatest Hits (2004)
* Now (2017)
* Queen of Me (2023)

## Reference 
## Vanjski linkovi 
* Zvanična stranica
* 

Kategorija:Rođeni 1965.
Twain, Shania
Kategorija:Kanadski muzičari
Srp i čekić

mini|desno|300px|Srp i čekić
**Srp i čekić** (☭) zajedno predstavljaju komunistički simbol koji se povezuje sa komunizmom, komunističkom partijom ili komunističkom državom. Sastoji se od ukrštenog srpa i čekića. Ove dvije alatke predstavljaju industrijski proletarijat i seljake koji zajedno čine jedinstvo industrijskih i poljoprivrednih radnika. 

Srp i čekić su najpoznatiji kao simbol na zastavi SSSR-a i zajedno sa crvenom zvijezdom petokrakom (također simbolom komunizma).

Trenutno ovaj simbol zvanično koriste Vladimirska oblast i Brjanska oblast u Rusiji na svojim grbovima i zastavama, zatim na zastavi i grbu Pridnjestrovije, kao i na zastavi komunističke partije Kine.

Neke zemlje, kao npr. Angola, na svojoj zastavi koristi zupčanik i mačetu koje imaju isto značenje kao i srp i čekić.

## Također pogledajte 
* Crvena zvijezda

Kategorija:Simboli
Indeks prelamanja

**Indeks prelamanja** materijala je broj koji pokazuje koliko puta je brzina svjetlosti u nekoj sredini manja od brzine u vakuumu. Prelamanje je najočiglednija manifestacija promjene brzine svjetlosti elektromagnetnog zračenja pri prelasku iz jedne sredine u drugu.

Indeks prelamanja zavisi od talasne dužine (frekvencije) svjetlosti što se eksperimentalno ispoljava u pojavi spektra kada se zrak polihromatske (bijele) svjetlosti propusti kroz prizmu.

Indeks prelamanja je važna osobina materijala i mjeri se pomoću refraktometra.

## Reference 
## Vanjski linkovi 
Kategorija:Optika
Žuto more

**Žuto more** je naziv za sjeverni dio istočnokineskog mora, koje se nalazi na rubu Tihog okeana Nalazi se između Kine i korejskog poluostrva. Naziv Žuto more dolazi od žute boje mora zbog nakupljenog pijeska porijeklom iz Žute rijeke. Najsjeverniji zaliv ovog mora se zove Bohajsko more, a pored njega se nalazi i Korejski zaliv. U žuto more utiču Žuta rijeka i rijeka Hai He.

Međunarodna hidrografska organizacija definiše granice Žutog mora ("Hwang Hai") na sljedeći način:
Žuto more je odvojeno od Japanskog mora granicom od južnog kraja poluostrva Haenam u Jeollanamdou do ostrva Jeju i podeljeno na Istočnokinesko more granicom od zapadnog kraja ostrva Jeju do ušća rijeke Jangce.

Od 1. novembra 2018. Žuto more služi i kao lokacija "mirovnih zona" između Sjeverne i Južne Koreje.

## Reference 
## Vanjski linkovi 
* https://web.archive.org/web/20111008191433/http://www.iho-ohi.net/iho_pubs/standard/S-23/S23_1953.pdf
* http://www.britannica.com/EBchecked/topic/652686/Yellow-Sea

Kategorija:Geografija Kine
Kategorija:Geografija Južne Koreje
Kategorija:Geografija Sjeverne Koreje
Kategorija:Mora
Korejski zaliv

mini|desno|300px|Karta regije sa označenim Korejskim zalivom
**Korejski zaliv** se nalazi sjeverno od Žutog mora, između Kine i Sjeverne Koreje.

To je zaljev i sjeverni produžetak Žutog mora, između jugoistočne obale kineske provincije Liaoning i zapadne obale sjevernokorejskih provincija Sjeverni Pjongan, Južni Pjongan i Južni Hwanghae. Od Bohajskog mora je odvojen poluostrvom Liaodong, pri čemu okrug Lüshunkou u Dalianu označava njegov zapadni kraj, a najzapadniji kraj severnokorejskog okruga Ryongyon kao istočni kraj.

Zapadno od njega se nalazi Bohajsko more, a razdvaja ih Bohajski moreuz. U Korejski zaliv se ulijeva rijeka Yalu, koja je karakteristična po tome da čini granicu između Kine i Sjeverne Koreje.

## Također pogledajte 
* Korejsko poluostrvo

## Reference 
Kategorija:Geografija Kine
Kategorija:Geografija Sjeverne Koreje
Kategorija:Zalivi
Bohajsko more

mini|desno|300px|Karta regije sa označenim Bohajskim morem
**Bohajsko more** (kin. *Bó Hăi*) predstavlja sjeverni dio Žutog mora sa kojim je povezano preko Bohajskog prolaza. Bohajsko more  je rubno more s otprilike 77.000&nbsp;km2    u području na istočnoj obali kontinentalne Kine. To je sjeverozapadni i najdublji produžetak Žutog mora, s kojim se spaja na istok preko Bohajskog moreuza. Ima srednju dubinu od oko 18&nbsp;m, sa maksimalnom dubinom od oko 80&nbsp;m u sjevernom dijelu Bohajskog moreuza.

Blizina Pekinga ga čini jednim od najprometnijih mora na svijetu. U Bohajsko more se ulijevaju rijeke Huang He, Liao He, Hai He i Luan. Do ranog 20. vijeka ovo more je nosilo naziv *zaliv Chihli* i *zaliv Pechihli*.

## Vanjski linkovi 
Kategorija:Geografija Kine
Kategorija:Mora
Kategorija:Tihi okean
Bohajski zaliv

mini|desno|300px|Karta regije sa označenim Bohajskim zalivom
**Bohajski zaliv** je jedan od tri zaliva u sklopu Bohajskog mora. Pored njega tu se nalaze i Liazhou zaliv i Liaodong zaliv. U bohajskom zalivu se nalazi nekoliko naftnih bušotina i pretpostavlja se da se ukupno u zalivu nalazi oko 146 milijardi barela nafte.

## Reference 
## Vanjski linkovi 
* http://nsidc.org/seaice/intro.html 
* http://english.peopledaily.com.cn/90001/90780/7433972.html

Kategorija:Geografija Kine
Kategorija:Zalivi
Hai He

**Hai He** (u prevodu sa kineskog znači "morska rijeka") je rijeka u Kini koja protiče kroz Peking i Tianjin, a ulijeva se u Bohajski zaliv. Formira se od pet rijeka: južnog i sjevernog kanala te rijeka: Ziya, Daging i Yongding. Južni i sjeverni kanal su dijelovi velikog kineskog kanala. Rijeka Hai He je duga 1.329&nbsp;km, računajući i dužinu njene najduže pritoke, ali od mjesta spajanja navedenih pet rijeka do ušća je duga samo oko 70&nbsp;km. Kao i Žuta rijeka, Hai He sadrži veliku količinu mulja zbog mehkog tla kroz koji protiče.

## Reference 
## Vanjski linkovi 
Kategorija:Rijeke u Kini
Gver Amalasan

200px|desno|mini|Gverova lična zastava
**Gver Amalasan** je imaginarni lik iz knjiga epske fantastike Točak vremena. Gver Amalasan je bio Lažni Zmaj. Bio je veoma visok, prodornih, crnih očiju. Razumio se u historiju i u Zmajska proročanstva, a bio je i sjajan general i strateg. Također je mogao vrlo snažno da usmjerava. Proglasio se za Ponovorođenog zmaja 939. slobodne godine. Svoje sljedbenike je nazvao Djecom zmaja. Vrlo brzo je osvajao. Do 941. pola svijeta je palo pod njegovim vosjkama. Nastupio je opšti rat. Sve nacije su poslale vojsku protiv Gvera. Sve su omanule. Na kraju je Amalasana i njegove vojske savladao neko dotada skoro nepoznat. Artur Hawkwing, kralj malog kraljevstva Šandala, je sa duplo manje vojnika zarobio i porazio Amalasana. Amalasan je odveden u Bijelu kulu, gdje je pogubljen. Njegove pristalice su pokušale da ga spasu, ali nisu uspjele.

Kategorija:Likovi iz Točka vremena
Han

[mini|desno|270px|Buyuk han na [Kipar|Kipru]]
**Hanovi** su objekti iz osmanskog perioda koji su služili za prenoćište putnika i njihovih karavana. To su bile zgrade sa štalom za konje, prostorijom za putnike i prostorijom za handžiju. Hanovi su građeni u čaršiji, u njenoj neposrednoj blizini ili na periferiji grada. Hanovi su također služili i za trgovinu. Najstariji dokumentarni han u Bosni i Hercegovini spominje se 1462. godine.

## Opis 
Zgrada hana bila je prizemna s osnovom pravougaonika, visokim zidovima 2 – 2, 5 m. zidovi su od kamena, a vrata su bila toliko široka da može proći konj sa tovarom. Unutar hana su se nalazila jedno ili dva ognjišta, gdje se vatra loži zimi da se putnik ugrije i osuši odjeću. Bilo je hanova sa odvojenom sobom i sobom na spratu u kojoj je sjedio handžija i noćivali bogati putnici. Sobe za bogate goste bile su bolje opremljene sa ćilimima, serdžadom i minderom. Tek od 1878. godine po hanovima  se pojavljuju kreveti, stolovi i stolice. Za rasvjetu su služile svijeće – lojanice. Pred hanom je bila sofa, gdje bi se prolaznici odmarali. Neki hanovi imali su odjeljenu štalu.

Postojale su tri vrste hanova: 1. hanovi uz puteve; oni su služili za putnike za kraći odmor ili konak u kojima su se zadržavali jednu noć. 2. trgovački hanovi: oni su građeni na većim trgovačkim centrima. U njima su se trgovci zadržavali nekoliko dana, sedmica ili mjeseci, gdje su kupovali ili prodavali robu. 3. sezonski hanovi; oni su služili za liječenje ili teferiče. Pored hanova, postojale su i musafirhane, u kojima su putnici mogli besplatno boraviti obično tri dana. Što se tiče osoblja hanova, svaki han je imao handžiju (zakupnik hana i vlasnik namještaja u hanu) i barem jednu slugu, dok su u većim hanovima bili osim handžije još kahvedžija, odadžija (sobar), podrumdžija i nekoliko sluga.

## Historija 
Prvih nekoliko decenija nakon pada Bosne pod osmansku vlast 1463. nastaju prvi hanovi i karavansaraji na ovim prostorima. Prvobitno su ih gradili visoki zvaničnici (sandžak-bezi, begler-bezi, veliki veziri itd.) i drugi imućni ljudi uz svoje vakufe (zadužbine). Vakufi su hanove izdavali pod zakup na godinu. Prvi han u Bosni bio je Kolobara han, koji je podigao Isa-beg Ishaković u Sarajevu početkom 1462. Godine 1659. u Sarajevu su bila 23 hana i tri karavansaraja, a 1878. godine 50. Gotovo svi sarajevski hanovi građeni su u samoj čaršiji. Pored Kolobare, najveći i najpoznatiji sarajevski hanovi bili su Tašlihan, Morića han (poznat i kao Novi han) i Đulov han. Sačuvan je samo Morića han.

## Reference 
## Također pogledajte 
* Morića han

Kategorija:Građevine i strukture
Kategorija:Osmansko Carstvo
Karbonat

mini|Štapićasti model karbonatnog iona
**Karbonati** su soli i estri ugljične (karbonske) kiseline (H2CO3). Od dvoprotoniziranih (dvobrojnih) soli izvode se dvije vrste soli i to: hidrogenkarbonati, koji se također nazivaju i primarni karbonati, sa općom formulom MIHCO3 te sekundarni karbonati sa općom formulom MI2CO3. Sekundarni karbonati zasnivaju se na dvostruko negativno nabijenom karbonatnom ionu CO32−.

Ester ugljične kiseline sa općom strukturnom formulom R1−O−C(=O)−O−R2, pri čemu su R1 i R2 alkil- i aril ostaci koji sadrže ugljik, također se nazivaju karbonati i svrstavaju se pod estre ugljične kiseline. Polimerni karbonati imaju opću strukturnu formulu (O−R−O−C(=O)−)n i ubrajaju se u polikarbonate. Od ortougljične kiseline (C(OH)4) koja ne postoji u slobodnom obliku izvode se estri ortougljične kiseline sa strukturnom formulom C(OR)4. 

Karbonat ion je konjugirana baza od hidrogenkarbonatnog iona, odnosno karbonatne kiseline H2CO3.
Karbonatni anioni vrše važnu funkciju u fiziologiji živih ćelija, npr. regulacija kiselinsko-bazne ravnoteže (hidrogenkarbonatni pufer), razmjena gasova, itd.

Najpoznatiji karbonat u prirodi je kalcijum karbonat, poznat i kao kreda, krečnjak i mermer.

## Također pogledajte 
* Natrij perkarbonat

## Vanjski linkovi 
* BME 403: Respiratorni odjeljak na *usc.edu*.
* "Je li H2CO3 (ugljična kiselina) rastvorljiva ili nerastvorljiva u vodi?" na *chemistry.stackexchange.com*.

Kategorija:Anioni
Kategorija:Karbonati
Klek

;Bosna i Hercegovina:
* Klek (poluostrvo), poluostrvo u Bosni i Hercegovini.
* Klek (Istočno Novo Sarajevo), naseljeno mjesto u općini Istočno Novo Sarajevo.
* Klek (Prozor-Rama), naseljeno mjesto u općini Prozor-Rama.

;Hrvatska:
* Klek (Slivno), naseljeno mjesto u općini Slivno, Dubrovačko-neretvanska županija

;Slovenija:
* Klek (Trbovlje), naseljeno mjesto u općini Trbovlje, regija Zasavska

;Srbija:
* Klek (Zrenjanin), naselje grada Zrenjanina
Logan Ablar

200px|desno|mini|Logainova lična zastava
**Logan Ablar** je imaginarn lik iz knjiga epske fantastike Točak vremena. Logan se rodio kao plemić nižer ranga, u državi Geldan. Mogao je da usmjerava, i 998. godine proglasio se za Ponovorođenog zmaja. Proširio je rat i na Amadiciju i Altaru. Savladala ga je labava koalicija južnih država, predvođena Aes Sedai. Logan je odveden u Tar Valon i zauvijek odsiječen od Istinskog izvora. Očekivalo se da će živjeti još najviše godinu-dvije. Zbačena Amirilin Tron, Sijuan Sanče, ga je povela do pobunjeničkih Aes Sedai u Salidaru. Tamo je Ninaeva Sedai uspjela da Loganu povrati sposobnost da umjerava. Logan je pobjegao i otišao Randu al'Toru, pravom Ponovorođenom zmaju. Rand ga je postavio u Crnu kulu da radi na regrutovanju Aša'mana.
## Vanjski linkovi 
* https://web.archive.org/web/20120205203035/http://www.logainablar.bravehost.com/index.html
* http://encyclopaedia-wot.org/characters/l/logain.html 

Kategorija:Likovi iz Točka vremena
Amonij

thumb|150px|Model amonij iona
**Amonij** ion + (po IUPAC-u također i azanij ion) jeste poliatomski kation koji sa anionima slično kao i sa ionima alkalnih metala gradi soli. On je konjugirana kiselina za bazični amonijak . Primjer amonijevih soli su amonij-nitrat  i amonij-hlorid . Kod organskih amonijevih soli, atom dušika također ima četiri veze i jedan pozitivni formalni naboj. Međutim, najmanje jedan organski radikal je vezan na atom dušika, kao što je to naprimjer slučaj kod hidrohlorida.

Amonij ion nastaje protonizacijom amonijaka. Amonij ion je slaba Bronstedova kiselina, pa može otpustiti proton (reakcija je reverzibilna). Elektronski par na atomu dušika formira vezu sa protonom:
:\mathrm{H^{+}} + \underbrace{\mathrm{:\!NH_3}}_{\textrm{amonija}} \rightleftharpoons \underbrace{\mathrm{NH_{4}^{+}}}_{\underset{\textrm{ion}}{\textrm{amonij}}}

## Osobine 
Amonij ion je tetraedarskog oblika. Sa amonijakom stoji u disocijacijskoj ravnoteži. Pošto u ovoj ravnoteži učestvuje i oksonij ion, ona zavisi od pH vrijednosti okruženja. Udio amonijaka raste porastom pH vrijednosti i rastom temperature.
:\mathrm{NH_3 + H_3O^+ \ \rightleftharpoons \ NH_4^+ + H_2O}

Amonijeva pKs vrijednost iznosi 9,2. Soli amonija (kao što je amonij-sulfat) u vodenim rastvorima reagiraju kao slabe kiseline i stoga grade slabo kisele rastvore.

Atom dušika u amoniju može se relativno lahko oksidirati do molekulskog dušika. Tipičan primjer za to je termički raspad amonij-dihromata.

## Biološki značaj 
Amonij ion je produkt metabolizma kod životinja. Kod sisara se uključuje u ciklus uree, gdje se pretvara u ureu, kao manje toksičnu formu.

## Reference 
Kategorija:Kationi
Hidronij

mini|Hidronijev kation
mini|Hidronij kation
**Hidronij** je kation H3O+, nastao protonizacijom molekule vode.
Proton H+ je toliko nestabilan da ne može postojati sam, pa se veže na slobodan elektronski par molekule vode ili druge molekule prisutne u mediju. Osim toga, hidronijum ion je uvijek okružen drugim molekulama vode, u prosjeku je to šest molekula vode H3O+(H2O)6  Poznato je da se pH rastvora određuje na osnovu koncentracije protona (H+) u rastvoru. Kako proton uvijek postoji kao hidronijum ion, pH vrijednost je određena koncentracijom hidronijum iona.

## Također pogledajte 
* Hidrid
* Standardna vodikova elektroda

## Reference 
Kategorija:Kationi
Kategorija:Kiseline
Nitrat

mini|100px|Struktura nitrat iona
**Nitrat** je poliatomski anion čija je formula NO3-. To je konjugirana baza nitratne kiseline HNO3. Struktura nitrat iona je planarna, gdje je dušikov atom okružen sa tri atoma kisika. Formalni naboj nitrat iona je (-1). Postoje u sljedeće tri rezonantne strukture:
centar|290px|Rezonantne strukture nitrat iona

## Osobine 
Nitrati su kristalne supstance, rastvorljive u vodi (izuzeci su malobrojni bazični nitrati) i imaju jako oksidacijsko djelovanje. Ipak u razblaženim vodenim rastvorima ne posjeduju te osobine. U prirodi se mogu javiti u obliku minerala (čilska šalitra NaNO3). Nitrati se primjenjuju kao mineralna đubriva, eksplozivni materijali, u proizvodnji boja i u medicini.

## Također pogledajte 
* Amonij
* Natrij nitrat

Kategorija:Anioni
Kup Bosne i Hercegovine

* Kup Bosne i Hercegovine u nogometu
* Kup Bosne i Hercegovine u nogometu za žene
* Kup Bosne i Hercegovine u rukometu
* Kup Bosne i Hercegovine u košarci
* Kup Bosne i Hercegovine u tavli
* Kup Bosne i Hercegovine u odbojci
* Kup Bosne i Hercegovine u stonom tenisu
* Kup Bosne i Hercegovine u hokeju na ledu
* Kup ribolovaca FBiH
Hidroksid

mini|100px|Struktura hidroksid iona
**Hidroksid** je naziv za vrlo uobičajen anion OH-. Najčešće nastaje disocijacijom baza. Osim toga, ovaj pojam se odnosi na *baze* kao hemijske spojeve, pa se pojam hidroksid upotrebljava ravnopravno sa pojmom baza.

## Vanjski linkovi
*International Chemical Safety Card 0360
*NIOSH Pocket Guide to Chemical Hazards
*European Chemicals Bureau
*European Union Risk Assessment Report
*Production by brine electrolysis
*Titration of acids with sodium hydroxide; freeware for data analysis, simulation of curves and pH calculation

Kategorija:Anioni
Arash

**Arash Labaf** je iransko-švedski pjevač.

Rođen je 23. aprila 1977. u Teheranu, no danas živi daleko od rodnog grada i zemlje u Malmeu, u Švedskoj. Ime je dobio po iranskom heroju koji je spasio veliki broj ljudi u zemljotresu prije 30 godina u kojem je poginulo preko 100.000 ljudi. Njegov prvi album izdali su Warner Music Group u junu 2005. nakon što je završio koledž. Njegovi singlovi "Boro, Boro" (Odlazi) i "Temptation" (zajedno sa Rebeccom Zadig) postali su hitovi širom Evrope i Bliskog Istoka. Veliki uspjeh je bio njegovo pojavljivanje na preko 20 MTV kanala širom svijeta. Također izdao je pjesmu na ruskom "Vostochnie Skazi", koja je bila ruska verzija "Temptation".

Arash je ušao u historiju iranske muzike nakon dueta sa Shaggyem, pjesma se zove "Dunya" i mješavina je bliskoistočne, reggae i hip-hop muzike.

## Diskografija 
* Arash, 2005.
* Donya, 2008.
* Superman, 2014

## Reference 
## Vanjski linkovi 
Kategorija:Iranski pjevači
Kategorija:Švedski pjevači
Titan (čvor)

* Titani - mitološka bića
* Titan (mjesec) - Saturnov prirodni satelit

## Također pogledajte 
* Titanic (čvor)
* Titanij - hemijski element
Svjetski dan knjige i autorskih prava

**Svjetski dan knjige i autorskih prava** poznat i kao **Dan autorskih prava** ili **Međunarodni dan knjige**, godišnji je događaj koji organizira Organizacija Ujedinjenih naroda za obrazovanje, nauku i kulturu (UNESCO) u cilju promoviranja čitanja, izdavaštva i autorskih prava. Prvi Svjetski dan knjige obilježen je 23. aprila 1995.  i na taj dan se i dalje obilježava. Povodom Svjetskog dana knjige i autorskih prava, UNESCO je zajedno sa savjetodavnim komitetom iz glavnih sektora izdavačke industrije bira svjetsku prijestolnicu knjige na godinu dana. Svaki grad Svjetske prijestolnice knjige provodi program aktivnosti za proslavu i promociju knjige i čitanja. 2023. Accra, glavni grad Gane, proglašena je Svjetskom prijestolnicom knjige.

## Izbor datuma 
Prvobitnu ideju osmislio je 1922. Vicente Clavel, direktor izdavačke kuće Cervantes u Barceloni, kao način da se oda počast piscu Miguelu de Cervantesu i poveća prodaja knjiga. Prvi put je proslavljen 7. oktobra 1926, na Servantesov rođendan, pre nego što je pomjeren na datum njegove smrti, 23. april 1930. Proslava se nastavlja sa velikom popularnošću u Kataloniji, gdje se naziva Dan Svetoj Jurja ili Dan knjiga i ruža.

UNESCO je 1995. odlučio da se Svjetski dan knjige i autorskih prava obilježava 23. aprila, jer je taj datum ujedno i godišnjica smrti Williama Shakespearea i Inke Garcilaso de la Vege, kao i rođenja ili smrti nekoliko drugih istaknutih autora. (U historijskoj slučajnosti, Shakespeare i Cervantes su umrli istog datuma — 23. aprila 1616. — ali ne istog dana, jer je u to vrijeme Španija koristila gregorijanski kalendar, a Engleska julijanski; Shakespeare je zapravo umro 10 dana nakon Servantesa, 3. maja po gregorijanskom kalendaru.)

## Reference 
## Također pogledajte 
* Dan pronalazača

## Vanjski linkovi 
* Logo
* Svjetski dan knjige i autorskih prava na stranicama UN-a
* Svjetski dan knjige i autorskih prava na stranicama UNESCO-a

Kategorija:Međunarodni praznici
Fenolftalein

**Fenolftalein** je hemijski spoj čija je sumarna formula C20H14O4. On je jedan od najpoznatijih pH indikatora (u kiseloj sredini je bezbojan, u bazičnoj ružičast). Prvi put ga je predstavio Adolf von Baeyer 1871. godine. Ime spoja se sastoji iz riječi fenol i hidrida ftaleinske kiseline. Fenolftalein je trifenilmetanska boja, i sačinjava osnovni spoj iz porodice ftaleina. Odgovarajući sulfonski ftalein je fenol crvena. Pri pH vrijednosti od 0 do oko 8,2 rastvoreni fenolftalein je bezbojan, pri višim pH vrijednostima rastvor se oboji u crvenu ili ljubičastu boju.

## Predstavljanje 
U reakciji Friedel-Craftovog aciliranja zamjenjuju se dva ekvivalenta fenona i jedan ekvivalent ftaleinske kiseline uz prisustvo manjih količina koncentrirane sumporne kiseline ili cink hlorida:
500px|centar|Sinteza fenolftalein

Može se označavati kao „**HIn**“ ili „**phph**“.
Zavisno od pH, mogući su sljedeći oblici:

## Upotreba 
Sve do otkrića da je fenolftalein potencijalno karcinogen, koristio se više od stotinu godina kao laksativ. Malene količine koje se koriste kao indikator nisu opasne. U građevinarstvu rastvori fenolftaleina se koriste za vizualiziranje dubine karbonatiziranog betona i za utvrđivanje osobina obradivosti svježe očišćenih površina (površine sa pH vrijednošću manjom od 8,5). Reducirani fenolftalein se može koristiti u Kastle-Meyerovom testu za dokazivanje tragova krvi u forenzičkim naukama.

## Također pogledajte 
* Metil oranž

## Reference 
## Vanjski linkovi 
*Howstuffworks
*Prodaja fenolftaleina 
*Britannica

Kategorija:PH indikatori
Kategorija:Karcinogene grupe 2B po IARC
Neutralizacija (hemija)

**Neutralizacija** je hemijska reakcija u kojoj kiselina i baza reaguju i daju so i vodu. Drugim riječima, neutralizacija je nastajanje molekule vode od hidronijum iona (H3O+) i hidroksid iona (OH-).
: H_3O^{+} +OH^{-} \longrightarrow 2 \ H_2O

Reakcija neutralizacije je egzotermna (oslobađa toplotu).

## Reference 
## Vanjski linkovi 
Kategorija:Hemijske reakcije
Kategorija:Hemija kiselina i baza
Neutralizacija (čvor)

*Neutralizacija (hemija) - hemijska reakcija
*Neutralizacija (medicina) - neutralizacija patogena pomoću antitijela
Trg Concorde

200px|mini|desno|Obelisk
mini|200px|desno|Fontana
**Trg Concorde** (francuski: *Place de la Concorde*, odnosno "Trg sloge") je najveći trg u Parizu. Nalazi se u centru grada u osmom arondismanu. Od njega polazi Avenija Champs-Élysées koja završava kod Trijumfalne kapije. Concorde je najveći trg u Parizu i drugi najveći trg Francuske.

Trg je oblikovan između 1755. i 1775. godine. Prvobitno je nosio ime **Trg Luja XV**, da bi dao odgovarajuće okruženje kraljevoj konjičkoj statui. Sam kralj je izabrao prostor na kraju parka Tuileries. Arhitekt je bio Ange-Jacques Gabriel, koji je trg osmislio kao osmougaoni prostor.

Tokom Francuske revolucije ova statua je uništena, a trg preimenovan u **Trg Revolucije** (francuski: *Place de la Révolution*). Na njemu je 1793. godine postavljena giljotina. Ovdje je u naredne dvije i po godine pogubljeno 1119 osoba, između ostalih kralj Luj XVI, kraljica Marija Antoaneta, Antoine Lavoisier i Maximilien Robespierre.

Po okončanju jakobinskog terora 1795. godine trg je dobio sadašnje ime, a od 1830. godine ovo ime je definitivno potvrđeno. Luj Filip, kralj-građanin, želio je na trg postaviti neutralan spomenik. Egipatski podkralj Muhamed Ali je obećao francuskoj vladi par drevnih egipatskih obeliska, od kojih je prvi i jedini stigao u Pariz u decembru 1833. godine. Obelisk je star 3200 godina i potiče sa ulaza u hram u Luksoru. Zvanično, obelisk je dat u znak zahvalnosti za doprinose Jeana-Françoisa Champollion u oblasti egiptologije. Obelisk od 1836. godine stoji u centru trga.

Trg krase dvije fontane - fontana rijeka i fontana mora, te osam alegorijskih ženskih statua koje predstavljaju francuske gradove Lille, Strasbourg, Lyon, Marseille, Bordeaux, Nantes, Brest i Rouen.

Na trgu se nalazi francusko ministarstvo pomorstva.

Kategorija:Pariz
Kategorija:8. arondisman (Pariz)
Kategorija:Trgovi u Parizu
Kategorija:Nacionalni trgovi
Ciwan Haco

mini|Ciwan Haco|263x263piksel
**Ciwan Haco** (rođen 1957. godine) je kurdski pjevač. Rođen je u Kamišlu (Qamishlo), sirijskom Kurdistanu. Njegov djed je porijeklom bio iz Mardina, turskog Kurdistana. Nakon što je završio srednju školu, otišao je u Njemačku da nastavi svoje školovanje. U Bohumu je studirao na muzičkom fakultetu.

Ciwan Haco živi u Gavleu, u Švedskoj. Zajedno sa svojom suprugom ima dvoje djece Lorin i Rosa.

## Njegova muzika 
Ciwan Haco je jedan od prvih kurdskih pjevača koji su počeli da kombiniraju kurdsku folk muziku sa zapadnim stilovima; blues, jazz, rock i pop muzikom. Do danas izdao je 17 albuma i njegov koncert uživo, snimljen u VCD i DVD formatu bio je veoma popularan. Kao i slavni kurdski pjevač Şivan Perwer, ponekad koristi slavne kurdske pjesnike poput Cegerxwina i Qedircana. Inače Ciwan je veoma popularan u kurdskoj dijaspori i samom Kurdistanu.

## Albumi 
* Emîna Emîna (1970) 
* Pêşmerge (1979) 
* Diyarbekîr (1981) 
* Gûla Sor (1983) 
* Leyla (1985) 
* Girtîyên Azadîyê (1987) 
* Çaw Bella (1989) 
* Sî û Sê Gule (1991) 
* Dûrî (1994) 
* Bilûra Min (1997) 
* Destana Egîdekî (1998) 
* Derya (2003) 
* Konsera Batmanê (2003) (VCD & DVD) 
* Na Na (2004) 
* Off (2006)

## Reference 
## Vanjski linkovi 
* Fan Site 
* - Oficijelna stranica

Kategorija:Sirijski muzičari
Dragunja Donja

**Dragunja Donja** je naseljeno mjesto u gradu Tuzli, Bosna i Hercegovina.

## Geografija 
Naselje Dragunja Donja je smješteno nedaleko od Majevice, udaljeno od Tuzle oko 25&nbsp;km i Srebrenika 19&nbsp;km. Susjedna naseljana mjesta su Dragunja Gornja, Osoje, Obodnica Donja.

## Stanovništvo 
## Reference 
## Vanjski linkovi 
* Zvanični sajt grada Tuzle
Most malezijsko-bosanskohercegovačkog prijateljstva

**Most malezijsko-bosanskohercegovačkog prijateljstva** ili "**Bosmalov most**" je naziv za most u Sarajevu preko rijeke Miljacke koji je sagrađen u sklopu pete sarajevske transverzale.

## Opis 
Nalazi se u sarajevskom naselju Čengić Vila i spaja glavnu ulicu sa Bosmal City Centrom u naselju Hrasno. Most je dovršen i otvoren 1. juna 2005.

Most su zvanično otvorili Mahatir Mohamad, malezijski premijer, član Predsjedništva BiH Sulejman Tihić, premijer Kantona Sarajevo Denis Zvizdić i predsjedavajuća Skupštine Kantona Sarajevo Meliha Alić. Za gradnju mosta utrošeno je 1,8 miliona KM, a novac je investirao Zavod za izgradnju Kantona Sarajevo od takse koju je Bosmal platio za uređenje zemljišta.

## Arhitektura 
Most je projektirao Sead Gološ, arhitekta IPSA instituta, dok je za gradnju bilo zaduženo Građevinsko preduzeće ŽGP. Ovaj most, kao i Bosmal City Centar je projektovan iz dva dijela. Radi se o dva mosta, po dvije saobračajne trake, jer je arhitekta želio postići dualitet vezan za dvije zgradena objektu Bosmala, tako da je jedan most veza za kulu A, a drugi za kulu B, odnosno most za lijevo i za desno. Most je dug 45, a širok 30 metara, pa je zato razdvojen. U središnjem dijelu je konstrukcija na kojoj je obješena rasvjeta koja se iz svjetiljki s niže razine odbija od reflektirajuće plohe na vrhu stubova.

## Reference 
Kategorija:Mostovi u Sarajevu
Kategorija:Mostovi završeni 2005.
Kategorija:Mostovi u Bosni i Hercegovini iz perioda samostalnosti
Kategorija:Mostovi na Miljacki
Metil oranž

**Metil oranž** je pH indikator, koji se često upotrebljava kod titracija. Pogodan je za upotrebu zbog jasne promjene boje. Interval promjene boje ovog indikatora je u intervalu pH neutralizacije za srednje jake kiseline, pa se često koristi za indikator za kiseline..

## Boja indikatora
Kako se kiselost rastvora smanjuje, promjena boje ovog indikatora se mijenja od crvene preko narandžaste do žute.

Datoteka:Methyl_orange_02035.JPG|Promjena boje indikatora metil oranž
Datoteka:Methyl-orange-sample.jpg|Metil-oranž

## Također pogledajte 
* Fenolftalein

Kategorija:PH indikatori
Kategorija:Anilini
Kategorija:Azo boje
Međunarodna federacija veksiloloških udruženja

mini|desno|250px|Zvanična zastava federacije
**Međunarodna federacija veksiloloških udruženja** (fr. *Fédération internationale des associations vexillologiques* - *FIAV*) je međunarodna federacija 52 regionalne, nacionalne i multinacionalne asocijacije i institucije širom svijeta koje se bave veksilologijom. Federacija se bavi kreiranjem i razvojem znanja o zastavama svih vrsta, njihovim oblicima i funkcijama, kao i naučnim teorijama i principima baziranim na tom znanju. Pored zvaničnog naziva federacije na francuskom jeziku, kao zvanični koriste se i nazivi na engleskom, njemačkom i španskom jeziku. 

Federacija ja organizovana 3. septembra 1967. na kongresu veksilologa u Rüschlikonu, Švicarska, a zvanično registrovana 7. septembra 1969. na kongresu u Bostonu, SAD.

## Reference 
## Vanjski linkovi 
* Zvanična stranica

Kategorija:Međunarodne organizacije
Kategorija:Veksilologija
Švicarski nož

mini|desno|300px|Multifunkcionalni švicarski nož
thumb|
thumb|

**Švicarski nož**, **švicarski oficirski nož** ili **švicarski vojni nož** je naziv za multifunkcionalni džepni nož. Generalno gledajući švicarski nož ima pored noža i različite alatke, npr. šarafcigere ili otvarače za konzerve. Ovi dodaci su smješteni unutar drške noža i stavljaju se u upotrebu izvlečenjem. Drška noža je najčešće crvena i na njoj se nalazi grb Švicarske. Porijeklo mu je iz mjesta Schwyz u Švicarskoj. 

Postoje različiti modeli švicarskih noževa, sa različitim kombinacijama alatki za različite zadatke. Najjednostavniji uključije samo nož, a dodaci koji mogu biti su manji noža, čačkalica, pinceta, vadičep, otvarač za konzerve, otvarač za čepove, šarafciger, makaze, pila, kuka, povećalo, olovka, i sl. Novije verzije noža uključuju i USB, digitalni sat, laser, MP3, i sl.

Standardna dužina švicarskog noža je oko 9 cm, a širina oko 2 cm. Debljina zavisi o količini alatki u njemu. Iako je crvena boja standardna, postoje noževi i u drugim bojama.

## Vanjski linkovi 
* 
* Stranica proizvođača

Kategorija:Alat
Kategorija:Švicarska
Kategorija:Noževi